Avstarliyalik harbiylar yana uch yil muddatga Afg‘onistonda qoladigan bo‘ldi. Bu haqda Avstraliya qurolli kuchlarining Yaqin Sharq va Afg‘onistondagi kontingenti qo‘mondani, havo kuchlari vitse-marshali Tim Inns ma’lum qilgan. "Ayni damda biz uch yilni Afg‘onistonda o‘tkazamiz. Bu vaqt tugagach, bu masalani yana o‘ylab ko‘ramiz", — dedi u. Vitse-marshalning ta’kidlashicha, Afg‘onistonda harbiy bo‘linmalari mavjud G‘arb davlatlari e’tiborlarini mamlakatda joylashgan IShID terrorchilik tashkilotiga qaratishgani ma’qul. "U juda ayyor, faol va sharoitga moslanuvchan dushman", — deb o‘tdi Inns.